dières qui pouvoient coutër environ cinquante six livres par an, 

 les guettes des deux poternes dessus la rivière qui pouvoient 

 coûter par an environ sept livres dix sols, le salage des dis offi- 

 ciers qu'ils prenoient chacun dimanche de l'an, et tous autres 

 drois de sel et toutes recompensations quelconques que sou- 

 loient prendre et avoir ordinairement et autrement les dis offi- 

 ciers d'icelle Saunerie, et tous autres drois quels qu'ils soient, 

 que iceux officiers ou les aucuns d'eux avoient accoutumé 

 prendre et avoir à cause et pour occasion de leurs dis offices, 

 de tous lesquels drois ils ne pourront ou devront doresenavant 

 aucune chose avoir ou demander en outre et pardessus leurs 

 gaiges dessus declairez. Et au demeurant du gouvernement de 

 nostre dite Saunerie, voulons les ordonnances de feu nostre dit 

 sieur dont dessus est faite mention, estre entretenues et accom- 

 plies et demeurer en leur force et vertu selon leur forme et te- 

 neur. Si donnons en mandement aux dis gens de nos contes, 

 aux dis pardessus ou son lieutenant et à tous les autres officiers 

 de nostre dite Saunerie et à chacun d'eux, si comme à lui ap- 

 partiendra, que le contenu en ces présentes garde entièrement 

 et accomplissent et facent garder entièrement et accomplir, 

 chacun en droit soy et pour tant que à luy pourra toucher et 

 appartenir, sans aucunement enfreindre; et afin que aucuns 

 des dis officiers ou autres ne les puissent ou doivent ignorer, 

 faites les publier en nostre dite Saunerie, et la copie d'icelles 

 collationner par les dis clefs des rooles, mettre et clouer près 

 de la porte d'icelle Saunerie, avec et emprès la copie que là, y est 

 mise et clouée des ordonnances de feu nostre dit seigneur. En 

 tesmoin de ce, nous avons fait mettre nostre seel à ces pré- 

 sentes lettres. Donné à Paris, le treiziesme jour d'avril l'an de 

 grâce mil quatre cents et douze après Pasques. Signées : par 

 monsieur le duc, de Saux, et seellées d'un seel en cire rouge, 



(Bibl. de Salins, M 128, ff 62 v°-71, copie du com- 

 mencement du xvir siècle.) 



